**Daily Express**, բրիտանական պարբերական։ Այդ անվանումը Express Newspapers-ի հրատարակչության սեփականությունն է, որը ներկայումս պատկանում է Ռիչարդ Դեսմոնդին։ 2014 թվականի մարտին տպագրաքանակը կազմել է 625 952։
Express Newspapers-ը նաև թողարկում է *Sunday Express*-ը (1918 թվականից սկսած), *Daily Star*-ը և *Daily Star Sunday-ը*։

Պատմություն
-----------

Գրասենյակը Լոնդոնում
«Daily Express» թերթը հիմնվել է 1900 թվականին Արթուր Փերսոնի կողմից, որը տեսողությունը կորցնելուց հետո վաճառել է այն լորդ Բիվերբրուքին 1916 թվականին։ Այն առաջին թերթերից մեկն էր, որտեղ տպագրում էին և՛ բամբասանքներ, և՛ սպորտային նորություններ, և՛ կանանց խորհուրդներ։ Այն նաև Մեծ Բրիտանիայում առաջին թերթն է, որը տպագրել է խաչբառներ։ Խորհրդային կոմունիստ և հեղափոխական Լև Տրոցկին ԽՍՀՄ-ից վտարվելուց հետո 1929 թվականին այս թերթում հոդվածներ էր գրում։
1962 թվականի մարտին լորդ Բիվերբրուքը հարձակման է ենթարկվել Համայնքների պալատի կողմից նրա համար, որ իր թերթում թագավորական ընտանիքի դեմ «ղեկավարում էր վենդետայով»։ Նույն ամսում արքայազն Էդինբուրգի դուքս Ֆիլիպը արտաբերեց իր ամենահայտնի միամիտ արտահայտություններից մեկը՝ ասելով «Էքսպրեսի» մասին. «զազրելի, սարսափելի թերթ է։ Այն լի է ստերով, սկանդալներով և հորինվածքներով։ Այն արատավոր թերթ է»։

2000 թվականին Express Newspapers պարբերականը գնեց Ռիչարդ Դեսմոնդը՝ այնպիսի ամսագրի խմբագիրը, ինչպիսին է *OK!*-ը։ Գնումը բացասական արձագանք ստացավ, քանի որ այդ ժամանակ Դեսմոնդին էին պատկանում նաև մի շարք պոռնոգրաֆիկ ամսագրեր, ինչպիսին են *Big Ones*-ը և *Asian Babes*-ը, ինչի պատճառով նա ստացավ «Կեղտոտ Դես» մականունը (տրված «Private Eye» ամսագրի կողմից)։ Դեսմոնդը մինչ օրս Մեծ Բրիտանիայի ամենահայտնի պոռնոգրաֆիկ հեռուստատեսային ալիքի՝ Television X-ի սեփականտերն է։ Դեսմոնդի կողմից թերթի գնումը մի շարք աշխատակիցների՝ աշխատանքից ազատման պատճառ դարձավ, ներառյալ՝ այդ ժամանակվա խմբագիր Ռոուզի Բոյքոթը և մեկնաբան Փիթեր Հիչենսը։

*Sunday Express*
----------------

1918 թվականին թողարկվել է *Sunday Express*-ի կիրակնօրյա թողարկումը։ 2010 թվականի տվյալներով՝ գլխավոր խմբագիրը Մարտին Թոունսենդն է։ 2010 թվականի սեպտեմբերին տպագրական մամուլը կազմել է շաբաթական 560 273, միևնույն ժամանակ նրա գլխավոր մրցակից «Mail on Sunday»-ը նույն ընթացքում վաճառել է 1 626 607 տպաքանակ։

Ծանոթագրություններ
------------------

1. 1 2  The ISSN portal — Paris: ISSN International Centre, 2005. — ISSN 0307-0174
2. ↑  Hall Macer (ապրիլի 17, 2015)։ «Express Newspapers Chairman Richard Desmond gives £1.3m to Ukip»։ *Daily Express*։ Վերցված է մայիսի 18, 2015
3. ↑  «Express owner Richard Desmond gives UKIP £1m»։ *BBC News*։ ապրիլի 16, 2015։ Վերցված է մայիսի 18, 2015
4. ↑  «Daily Express urges British public to vote Ukip for a patriotic future»։ *Daily Express*։ մայիսի 6, 2015։ Վերցված է մայիսի 18, 2015
5. ↑  «CPGB: Trotsky the Temporary Bolshevik Exposed»։ Marxists Internet Archive։ Վերցված է ապրիլի 13, 2009
6. ↑  «'Vendetta against Royal Family': M.P. criticizes Lord Beaverbrook», *The Times*, London, 21 March 1962, p. 5.
7. ↑  «Royalty’s Recourse», *Time*, New York, 30 March 1962.
8. ↑  Peter Hitchens «Everything you write is complete \*\*\*\*,» she says, «but I like you», Archived 2010-12-27 at the Wayback Machine. *New Statesman*, 18 December 2000. Retrieved on 19 March 2008.

Արտաքին հղումներ
----------------

* *Daily Express* թերթի կայք

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 347)։*  |